कक्राझार , 7 नभेम्बरःमिरु एबसुनि आफादगिरि दिपेन बर' दैदेन्नाय मिरु आफादनि मोनसे हान्जाया थांनाय 1 नभेम्बर रबिबारखालि मोनानि समाव गसाइगाव तुलसिबिल गामिनि निर्मल पाल , बिथांनिनो बिसि आरो साथाम फिसाजोआ खेबसेयैनो जिउ फोजोबना लानाय नख'रनि सायाव शुक्रबारखालि खौरां लाहैदों । जिउ फोजोबना लानाय नख'रसिम नुजाथिहैनानै मिरु एबसुनि आफादगिरि दिपेन बर'आ बुङोदि , बेबादि जाथायखौ थांनाय समफोराव भारतनि गुबुन गुबुन जायगाफोरावसो खोनानो मोनबोनाय जादोंमोनब्लाबो बे जाथाया आसामनि बि टि आर ओन्सोलाव जानायखौ संखिखांनायजों लोगोसे दुखु मोन्नायखौ फोरमायथियो । बेबादि जाथाया जाहाथे इयुनाव बि टि आरजों लोगोसे आसाम , भारतआव जाफिनबावनो सुबिदा मोना बेनि थाखाय खुंगिरिखौ नोजोर होनो खावलायो आरो बे जाथायनि सायाव गोख्रोङै नायबिजिरनायखौ लुबैयो होन्नानै बर'आ खुंथायनिसिम खावलायनायजों लोगोसे दाबि देखाङो । जिउ फोजोबना लानाय सुबुंफोरखौ फारियै निर्मल पाल ( 52 ) , मलिका पाल ( 45 ) , प्रिया पाल ( 25 ) , दिपा पाल ( 17 ) आरो नेहा पाल ( 15 ) होन्नानै मिथिनो मोन्दों । 
मिरु एबसुआ नख'रसेनिनो सा 5 सुबुनि जिउ फोजोबना लानाय नख'राव नायगिदिहैदों